Димитър Донев
Черна песен

chitanka.info

Трябва да бъдели

песните весели,

блеснали багри

на белите листи.

Трябва,

но мъка сърцето ми беси

и почерняват

пресекнали мислите.

Трябва да бъдели

хората птици,

в път да размахват

крила срещу вятъра.

Трябва,

но нуждата с точния прицел

стреля в крилата им

като в разпятие.

Трябва да бъдели

хората с хора

в празници,

в делници,

в дни на веселие.

Трябва,

но как като сянка от горест

пътя им, майко,

зачерква,

разделя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.